paragraph_text: Reşat Nuri Güntekin (Istanbul, 25. studenog 1889. − London, 7. prosinca 1956.<ref>), turski je romanopisac, tekstopisac i dramaturg. Njegov najpoznatiji roman, Çalıkuşu (Grmuša, 1922) govori o sudbini mlade turske učiteljice u Anadoliji. Ovo je djelo na bošnjački i hrvatski jezik preveo Fehim Spaho. Ostali značajni romani su mu Dudaktan Kalbe (Od usana do srca) i Yaprak Dökümü (Pad lišća). Mnogi su njegovi romani prilagođeni kinu i televiziji. Budući da je boravio u Anadoliji s dužnošću inspektora, izbliza je poznavao taj narod. U svojim radovima bavio se životnim i društvenim problemima na tom području. Odražava ljude u odnosu čovjeka i okoline.